ప్యాసింజర్‌ కార్ల జిప్‌..జామ్‌..జూమ్‌!
8.63శాతం వృద్ధితో 2.52లక్షల యూనిట్ల అమ్మకాలు
న్యూఢిల్లీ, జూన్‌ 11: భారత్‌లో ప్యాసింజర్‌ కార్ల విక్రయాలు మేనెలలో 8.63శాతం పెరిగాయి. యుటిలిటీ వాహనాల అమ్మకాలు ఎక్కువ పెరిగాయి. సియామ్‌ విడుదలచేసిన గణాంకాలను పరిశీలిస్తే ప్యాసిం జర్‌ వాహనాల కేటగిరీలో ఎక్కువ విక్రయాలు జరిగినట్లు అంచనా. దేశీయంగా ప్యాసింజర్‌ వాహనాల విక్రయాలు 2,51,642 యూనిట్ల కు పెరిగాయి. గతఏడాది ఇదేనెలలో 2,31,640 యూనిట్లకు పెరిగా యి. కార్ల విక్రయాలపరంగా దేశీయ మార్కెట్‌లో 4.8శాతంపెరిగి 1,66,630యూనిట్లకు చేరాయి. గత ఏడాది ఇదేనెలలో 1,58,906 యూనిట్లవరకూ జరిగాయి. యుటిలిటీ వాహనాలు, కార్లే ఎక్కువ విక్రయాలకు ఊతం ఇచ్చాయి. మేనెలలో జరిగిన విక్రయాలు గతంలో ఎన్నడూ ఈ స్థాయిలో లేవని సియామ్‌ డైరెక్టర్‌ జనరల్‌ విష్ణుమాధుర్‌ వెల్లడించారు. కొత్తమోడల్‌ విడుదలలు పటిష్టమైన అమ్మకాలు కొన సాగుతున్నాయి. యుటిలిటీ వాహన విభాగంలో చిన్నసైజు ఎస్‌యువి లు ఎక్కువ వృద్ధికి దోహదంచేసాయి.